Tom Behnke (FP), 1998-11-12:
Der er bestemt ingen tvivl om, at når både hr. Arne Melchior og hr. Søren Søndergaard bruger hovedparten af ordførertalen til at kritisere en høringsrunde i stedet for at forholde sig til, hvad der står i forslaget, så er det et harmløst forslag.
Og det er også sådan, vi i Fremskridtspartiet læser det.
Der er tale om, at en revisionsbestemmelse udgår.
Man kan sige, at når vi i forvejen har ændring af udlændindingeloven to gange i hver folketingssamling, så behøver vi formentlig heller ikke have en revisionsbestemmelse.
Og hvis der er enkelte områder, man synes man vil have belyst bedre for måske at vurdere, om man selv skal stille nogle ændringsforslag til udlændingeloven, ja, så kan man bare bede om det, og så bliver det jo produceret med det samme.
Så er der nogle mere konkrete ting i det her.
Det er bl.a. edb-registrering af foto.
Der er ingen tvivl om, at det bare er at bruge den moderne teknik, og vi kan i Fremskridtspartiet bestemt ikke have nogen indvendinger imod, at man benytter den teknik, der nu engang er til rådighed i 1998.
Vi har heller ikke noget imod, at man går ind og laver
de samme spilleregler, når vi taler om foto, som når vi taler om fingeraftryk.
Det gør det jo langt nemmere, at det er de samme spilleregler, der gør sig gældende.
Vi har heller ikke noget imod, når vi taler om undervisningen af eksjugoslavere eller personer, der kommer fra Eksjugoslavien, at undervisningen foregår i det regi, hvor man er tættest på de pågældende personer.
Det kan vi bestemt heller ikke have noget imod.
Vi kan heller ikke have noget imod, at ministeren laver nogle tekniske og sproglige redaktionelle opstramninger og tilpasninger af lovgivningen.
heller ikke have noget imod, men det betyder ikke, at vi så dermed har godkendt f.eks. 3-års-reglen.
Det har vi ikke.
Vi siger bare, at det er hensigtsmæssigt, at man redaktionelt passer forslaget til.
Det kan være, vi får den i denne her
Det kunne jo være, at Fremskridtspartiet genfremsatte nogle af sine lovforslag, og så får vi jo så den diskussion ved den lejlighed.
Men jeg betragter udelukkende ministerens forslag her som værende teknisk på det punkt.
Men jeg har ét spørgsmål til ministeren.
Og det er selvfølgelig også, fordi man, når der ikke er så meget substans at gå i gang med, så begynder at falde over nogle andre ting.
Man starter jo med i § 1, at det er i udlændingeloven, der er nogle ændringer, man ønsker.
Så kommer der § 2, det er så i lov om ændring af udlændingeloven nr. 473, så er der lov om ændring af udlændingeloven nr. 410, og så er der lov om ændring af udlændingeloven nr. 382. Jeg troede egentlig, når nu man lavede de dér lovændringer, at så skrev man det ind i udlændingeloven og så var det dét, der var udlændingeloven, og så var det dét, vi forholdt os til, og det, man stillede ændringsforslag til.
Så jeg vil bare høre, hvori teknikken ligger med det her.
Er det fire forskellige udlændingelove, vi har, eller hvad?
Det er det formentlig ikke.
Det var dog opløftende efter så lang en debat at kunne konstatere, at også hr. Søren Søndergaard er imod, at der bliver en undersøgelse, og det er vi i Fremskridtspartiet glade for at kunne konstatere.
Hr. Søren Søndergaard sagde jo selv, at der ingen undersøgelse skulle være, hvis det er sådan, at når undersøgelsesresultatet forelå, var der en eller anden, der råbte »skyd efter benene«, og så kunne man starte forfra.
Det er jo et faktum, og det er i virkeligheden det, som vi er flere der har forsøgt at understrege i løbet af dagen i dag, at en sådan undersøgelse aldrig vil slutte.
Det er et faktum, at hr. Søren Søndergaard aldrig vil stille sig tilfreds.
Meningen med ikke at stille sig tilfreds kan der være mange gisninger om.
Min mening har jeg givet udtryk for tidligere på dagen, nemlig at venstrefløjen ganske enkelt ønsker, at Politiets Efterretningstjeneste aldrig skal have arbejdsro til at fortsætte med sit egentlige arbejde.
Så god eller ond vilje, en sådan rapport vil aldrig blive færdig.
Dermed er Enhedslisten også imod en undersøgelse
, og det er vi glade for at kunne konstatere.